हाजीपुर-छपरा के बीच एनएच 19 का निर्माण अगले साल जून तक : रुडी
पटना|हाजीपुर-छपरा केबीच एनएच 19 पर युद्धस्तर पर काम शुरू हो गया है। अगले वर्ष जून तक इस 51.74 किलोमीटर लंबी सड़क को बना लेने का लक्ष्य तय किया गया है। इसपर 385 करोड़ रुपए खर्च होंगे। सिर्फ फरवरी में ही इसके लिए 42 करोड़ रुपए दिए गए। केंद्रीय मंत्री राजीव प्रताप रुडी ने केंद्रीय सड़क परिवहन मंत्री नितिन गडकरी से मुलाकात की और उन्हें सड़क निर्माण में रही समस्याओं से अवगत कराया। इसके बाद गडकरी ने तत्काल कार्रवाई करने का निदेश दिया। गडकरी ने रुडी को इस सड़क के लिए केंद्र और राज्य सरकार के बीच समन्वयक बनाया है। पिछले दिनों रुडी ने राज्य के पथ निर्माण मंत्री से इस मुद्दे पर बातचीत भी की थी। रुडी ने बताया कि केन्द्र की पूर्ववर्ती सरकार में शामिल कुछ लोगों द्वारा लंबे समय से छपरा का विकास बाधित किया गया। एनडीए सरकार बनने के बाद धन के अभाव में रुकी एनएच 19 के उन्नयन की योजना के लिए तत्काल व्यवस्था की गई। रुडी ने कहा कि छपरा प्रमंडलीय मुख्यालय को राजधानी से जोड़ने वाली इस सड़क का महत्व तब और बढ़ जाएगा जब सोनपुर-दीघा और छपरा-आरा सड़क पुल चालू हो जाएगा।
नई दिल्ली में नितिन गडकरी के साथ चर्चा करते राजीव प्रताप रुडी।
bho_Deva hin_Deva bho_Deva